JohanHeinsen/ENO huggingface dataset:
Viborger Samler, 1846-07-02
Den 7de og 8de Juni drog et svært Tordenveir over Entin. Formodningen om, at det havde maattet være heftigt i Omegnen af Lübeck, stadfæstedes, idet man senere modtog den Efterretning, at det endog der har krævet Menneskeliv. Tre Dagleiere, der vare beskjæftigede ved Arbeide mellem Schwartau og Rensefeld, bleve ramte af Lynet, den ene døde og de to andre bleve saarede. Den Dræbte boede i Lille Parin og er Fader til 7 uforsørgede Børn; hans Hue var sønderrevet og Øret blodigt.
Viborger Samler, 1846-07-02
Af "Kiel. Corresp. Blatt." seer man, at der i Kiel existerer en qvindelig Forening til Opdragelse og Underviisning af unge hinduske Piger, hvoraf 16 undervises og opdrages paa Foreningens Bekostning. Denne Forening staaer i Forbindelse med en lignende i Basel og Missionen sammesteds, og paa disse Foreningers Regning, der formodentlig har flere Forgreninger i Tydskland, bliver der i det Hele i 3 Anstalter opdraget 63 Piger og i 7 Dagskoler underviist 109. Det er en smuk, uegennyttig, opoffrende Tanke, der ligger til Grund for disse Foreninger, og den fortjener al Høiagtelse; men det forekommer os dog heelt besynderligt at søge Maalet for sin Virksomhed saa uendeligt langt borte, saalænge som man kan finde den langt nærmere.
Viborger Samler, 1846-07-02
I Heilsminde, en Viig af Lillebelt, er der sporet Sygdom blandt Aalene. Man finder mange døde opkastede paa Strandbredden. Sygdommen viser sig ved Betændelse i Jndvoldene og blaae Pletter paa Kroppen. Sandsynlig er dette Tilfælde en Følge af den stærke Varme. (Dv.)
Viborger Samler, 1846-07-02
En Hjordedreng paa Baggesvogn, der tjente hos Meieriforpagteren, Hr. Prosch, listede sig forrige Søndag indi dennes Stue, aabnede Pulten, hvori Nøglen sad, og udtog to Halvhundrededaler-Sedler. Lykkeligviis opdagedes Tyveriet snart; thi da Tyven, som i sin Eenfoldighed ikke kjendte Sedlernes Værdi, strax efter vilde betale en Anden en Gjæld af 24 s., og spurgte, idet han rakte ham den ene Seddel: "Kan Du bytte en Femdaler=Seddel, var han naturligviis røbet. Horsens. J Torsdags tildrog sig i Landsbyen Monberg her i Nærheden den sørgelige Ulykke, at en ung Mand fra Thyrsted, Brøndsætter Ole Rasmussen, fandt sin Død i en Brønd, han med Flere netop vare ifærd med at grave. Hans Medarbeidere indsaae det Farlige i, at Brøndsætteren steeg for langt ned i Brønden, og advarede ham: men da han med en selvraadig Yttring afviste deres Advarsel, styrtede den 29 Alen dybe Brønd sammen og qvalte den Ulykkelige, hvem man kunde høre skrige en halv Time efter Sammenstyrtningen. Hurtig Hielp var umuelig, og efter i et Par Dage at have kastet efter Liget, var man endnu ikke naaet tilbunds i den dybe Brønd. (Horf. A.)
Viborger Samler, 1846-07-02
Aarhuus den 29de Junii. Med Dampskibet "Jrisintenderes fortiden en Lysttour herfra til det yndige Veile, en Plan der vil blive realiseret Søndagen den 12te Juli, naar Veiret og Publicums Deeltagelse ville tillade det. (Ab. Av.)
Viborger Samler, 1846-07-02
Viborgs geistlige Convent skal, ifølge Lovene, afholdes den 3die Onsdag i Juli Maaned, altsaa iaar den 15de Juli. Det var at ønske, at dette Convent iaar maa komme til at glæde sig ved et talrigere Besøg end Tilfældet var de to foregaaende Aar. Og betænker man, at der nylig i Odense mødte over 200 Landmænd, blandt hvilke, efter Sigende, over 20 Præster; mon det da vilde være for meget, om man ønskede, at blot Tiendedelen af dette Tal, altsaa 20 blandt Jyllands 400 a 500 Præster, havde saa megen Jnteresse for Kirken og deres Kald, at de ikke vilde forsømme denne Leilighed til giensidige Meddelelser, som et saadant Convent byder dem. (D. K. Td.)
Viborger Samler, 1846-07-02
Udnævnelser. Under 24de Juni har Hs. Maj. allern, constitueret den constituerede Amtmand for Kjøbenhavns Amt, Høiesteretsassessor Tetens til, under Etatsraad Bangs Fraværelse som kgl. Commissarius ved den nu forestaaende Forsamling af Østifternes Provindsialstænder, at fungere som kgl. Commissarius ved Roeskilde Jernbane, og skal denne Constitution tage sin Begyndelse den 10de Juli d. A. Under 25de d. M. har Hs. Maj. allern. udnævnt Oberstlieutenant, Kammerjunker Schøller til Margaard, Ridder af Dannebrogen, til Kammerherre. Under 26de d. M. har Hs. Maj. allern, beskikket constitueret Skovfoged J. Olsen til Skovfoged og Sandfoged ved Hornbeks Plantage, paa det 2det Kronborgske Forstdistrict. Ved allerh. Resolution af 27de Juni har Hs. Maj. Kongen allernaadigst behaget at udnævne Violinist August Moeser til kgl. dansk Hof=Violinist.
Viborger Samler, 1846-07-02
Under 29de f. M. har Hs. Maj. allern, udnævnt Capt. i Liv corpset, Cand. juris P. L. C. Uldall, til Copiist i Justitscontoiret under Kjøbenhavns Criminal- og Politiret, og Cand.jur. C. C. C. Eiermann, til Copiist i den kgl. Lands-Over samt Hof= og Stadsrets Justitscontoir.
Viborger Samler, 1846-07-02
Kjøbenhavns Børs-Cours, den 30te Junii. Hamborg 2 M. - a vista 199 1/2. Bank-Disconto 4 pCt. Dito paa Banco=Vexler 5 pCt. Norske Speciessedler 197 1/2 a 197 3/4 Rbd. Sedl. 4 pCt. Kgl. Obligationer (uden Rente) 101 ½ a 105 Rbd. S. Nationalbank=Actier 173 3/2 Rbd. i r. S. Roeskilde Jernbane=Actietegning 82 1/2 Rbd. i r. S. (Nationalbank=Actiernes Priis er med det fra 1ste August f. A. paaløbende Udbytte.)
Viborger Samler, 1846-07-02
Handels= og Skibs=Efterretninger. Londonerkornmarkedet, den 26de Junii. Vi havde i Morges et betydeligt Qvantum af indenlandsk Hvede fra Esser paa Markedet; men dette Parti kunde, da Kornbillen er gaaet igjennem, og følgelig Bondlagerne opløste, kun afsættes til en lavere Priis af 2 a 3 sk. pr. Qvtr., og forblev derfor usolgt.
Viborger Samler, 1846-07-02
J fremmed Hvede var Omsætningen kun ubetydelig, da Eierne i Almindelighed forlangte en Priisforhøielse af 2 sk. pr. Qvtr. og mere imod de tidligere Priser paa Bondhvede (uden at tage Hensyn til Tolden), hvilken høiere Priis Kjøberne ikke vilde tilstaae. Byg uforandret i Prisen. Erter vanskelige at afsætte; Noteringerne ere imidlertid uforandrede. J Havre er det flant, fri maa noteres 1 a 2 sk. lavere pr. Qvtr.; ufor foldet holdes 1 sk. høiere. Gjennemsnitsprisen for Ugen, der endte den 30te Juni, Hvede, 51 sk. 5 d.; Byg, 27 sk. 3 d.; Havre, 23 sk. 3 d.; Rug, 33 sk. 4 d.; Erter, 32 sk. 6 d.
Viborger Samler, 1846-07-02
Bestyrelsen for nogle Jernbaner i England har offentliggjort, at den er villig til at befordre Arbeidsfolk frem og tilbage i Alt 2 1/2 danske Miil for 4 Rigsbankskilling, blot for derved at sætte dem istand til lettere at forskaffe sig Arbeide.
Viborger Samler, 1846-07-02
Fra Helsingør skrives under 29de Juni, Da Linieskibet Ingermanland, Capt. Moffet, med Storfyrst Constantin ombord, kom i Sigte med en frisk nordlig Brise, i Formiddags, gik Hs. Durchl. Prindsen af Hessen udaf Havnen her, for at gaae Storfyrsten imøde, med Dampskibet Ægir", Capt. Raffenberg, og ombord i Linieskibet, som, da det efterhaanden løiede af og Vinden gik sydlig, blev buxeret af Kjøbenhavn til af Dampskibet "Smeloy", Capt. Ermolenskoy. Ægir gik siden, da de vare komne indenfor Kronborg, i Forveien til Kjøbenhavn, formeentligen for at hidkalde Dampskibet "Kamschatka", Capt. v. Schants, til at buxere den ene af de to russiske Corvetter, Fyrst v. Warschau og Menelans, Capitain Glasenap og Kistinsky, som have ankret nordenfor, medens Dampskibet "Hertha, strax gik iværk med at buxere den anden, og allerede Kl. 8 i Aftes kom ind paa Rheden med den.
Viborger Samler, 1846-07-02
Corvetten Galathea, Kherre bille, er den 10de April afgaaet fra Sincapore til Batavia. (Hdt.)
Viborger Samler, 1846-07-02
Fra Fregatten "Gesion er indløbet Rapport dateret Cadix Rhed den 10de Junii. Fregatten var den 30te Mai om Aftenen gaaet under Seil fra Funchal Rhed og havde den 5te Juni om Aftenen naaet Cadix. Fregatten var klar til at afseile næste Morgen tidligt. – Hs. Kgl. Høihed Kronprindsen befandt sig i høieste Velgaaende og Alt var vel inden Borde.
Viborger Samler, 1846-07-02
Kjøbenhavn, den 30te Junii. Linieskibet "Jngermanlandankom i Aftes herpaa Rheden, og Storfyrst Constantin begav sig i Land paa nogle Timer, hvorpaa han igjen i Aftes gik ombord. J Formiddags ankom Corvetten Virginie" buxeret hertil af Dampskibet "Smeloy, hvorpaa Linieskibet og Corvetten afgik sydpaa, buxerede af "Smeloy" og "Jris". (Bl. T.)
Viborger Samler, 1846-07-02
Til det d. 17de og 18de Juni i Kallundborg afholdte Uld marked var bragt c. 28,000 Pund Uld, hvoraf Merinos, som udgjorde omtr. de 27,000 Pd., blev betalt med fra 68 til 73 s. pr. Pd. efter Qvalitet. De 1000 Pd., som var almindelig, men vel noget forædlet, Uld betaltes med 4448 s. pr. Pd. Aarhuus, den 1ste Juli. Dampskibet "Sultan ankom igaar Aftes Kl. 8 hertil fra Kjøbenhavn og agter imorgen tidlig at afgaae herfra igjen. Efter Forlydende vil det fremdeles indtil videre indtræffe hertil hver Tirsdag Aften og afgaae herfra hver Torsdag Morgen. (Ah. Av.)
Viborger Samler, 1846-07-02
Paa Vestervig Marked i Tirsdags blev der udbudt saameget Smør, at man for at blive af dermed, endog solgte det for 4 s. lybsk eller omtrent 13 s. Rigsbank pr. Pd.
Viborger Samler, 1846-07-02
Reisende med Dampskibet "Chr. VIII." fra Kallundborg, til Aarhuus, den 28de Juni, Skibscapt. Gram, Hr. J. Formann, Uhrmager Rohde, Vævermester Mathiesen, Glarm. Poser, Dreierm. Petersen. Med Samme fra Aarhuus til Kallundborg, den 29de Juni, Ritm. v. Friis m. Frue og Datter, Provst Basse m. Datter, Mr. Lassen m. 4 Børn og Tjenestepige, Capt. Gram, Skolelærer Ravn m. Kone, Procurator Jensen m. Tjenestepige, Seilmager Bæhr.
Viborger Samler, 1846-07-02
Med Dampskibet "Jris" fra Aarhuus til Kjøbenhavn, den 29de Juni, Pastor St. St. Blicher, Oberstinde Rosenberg m. Datter, Capellan Lakjer og Jfr. C. Blicher, Enkefrue Cathala m. Datter. Jfr. Fog, Pastor Jørgensen m. Kone, Fru Laussen, Propr. Lythans, Fru Meyer, Mr. Wisby m. 2 Døttre, Pastor Hald, Capellan Hald, Frøken Achen, Guldsm. Wendelboe, Past. Kjerumgaard, Fru Holst m. Niece, Mad. P. Wulff, Pastor Lund, Ifrne Kiilsgaard, H. Rosing, P. Lehmann, K. Steenild og A. Steensen, Kbm. Hammer, Bogholder Weibel, Stud. Levin, Jfrne Amalie og Augusta Budtz, Landoeconom Haxthausen, Er. jur. Bolwig, Modehandlerinde Mr. Giesemann, Snedkermester Bech, Mr. May m. Datter, Snedker Bjørn, Propr. Stabell, Kbm. C. Schouby, Høker Petersen, Værtshuush. Petersen, Sognef. Hansen, Propr. C. Bloch, Gartner Gjødvad, Mad. Jordan, Kbm. Gad. Jfrne Grath, C. Brummer, M. Borch og Reinicke, Politibet. Siim m. Kone, samt endeel Dækspassagerer, ialt 84. Endv. fra forrige Reise: Postinspecteur, Zahrtmann, Ritm. v. Honnæus m. Frue, Overkrigscommissair, Albeck m. Søn, Captlieutn. Krieger, Frøken Brechling, Forv. Petersen, Pastor Christiani, Provstinde Begtrup, Kjøbm. Andresen m. Familie, Kjøbm. P. Jensen, Møller Langballe, Student Jermiin, Karethm. Madsen m. Familie, S. Petersen m. 2 Døttre.
Viborger Samler, 1846-07-02
Døde. Kjøbenhavn: Enkefrue, Professorinde Elise Cathrine Sommer; Julie M. Sørensen, f. Baier, 67 Aar; Urtekr. C. F. Velschou, 44 Aar; Caroline Christine Pohls, f. Nielsen, 65, Aar; Caroline Christine Lemming, f. Thygesen, 36 Aar; Lars Larsen Bruun, 72 Aar; Tømmersvend Abels Kone, Jensine Henriette; Enke efter Districtschirurg F. G. Bauermeister, Ane Cathrine, f. Henningsen, 78 Aar; Joachim Andreas Krüger, 58 Aar; forhenværende Brødbager Christian Frederik Meyer; Susanne Marie Lassen, f. Wyrtz, 59 Aar; Skibsbyggermestersvend ved Holmen, Andreas Gregersen Holm, 37 Aar; Sophie Caroline Kromhhardt, 23 Aar; Christian Simon Petersen, 74 Aar; Jngeborg Helene Møller (fra Flensborg, 16 Aar. - Helsingør. Jnger Christine Nielsen, f. Worm, 47 Aar. Usserød, Marthe Cathrine Jensen, f. Mørk, 52 Aar. Sorø, Oberst August Joachim Frederik Pentz, 81 Aar. – Kallundborg: Maren Bache, f. Petersen, 35 Aar. - Nakskov Præsteenken Jngeborg Holst, f. Müller, 74 Aar. - Margaard: Niels Pedersen, 28 Aar. Han druknede ved at svømme Heste i en Mergelgrav). - Jordløse: Bodil Madsen, f. Tommerup, 55 Aar. - Veile, Forhenværende Toldbetjent Jørgen Philip Teller, 58 Aar. - Flensborg: Lægerne Chemnitz og Høst. Carl Ludvig Theodor Theill, fra Flynderupgaard ved Helsingør, 23 Aar. Han druknede ved et ulykkeligt Tilfælde paa en Lyst seillads med en af sine Venner i en Jndsoved Worcester i America).(Forlangt indrykket.)
Viborger Samler, 1846-07-02
Undertegnede tager sig den Frihed at forespørge, om Landeveien der gaaer over Veirumbro er lovlig at passere eller ikke, hvilket Krommanden dersteds ikke har viist, eftersom han har nog tet mig Qvarteer, fordi jeg var en fattig Svend, hvis Rigtighed jeg overlader til andre at bedømme. Ærbødigst Christian Hansen Anker, Skrædersvend.
Viborger Samler, 1846-07-02
AVERTISSEMENTS. Mit Lager er i disse Dage bleven forKynet med et smukt og moderne Udvalg af franske Merinos i 1/2 Brede, m.m., som sælges billigt hos D. Philipsen.
Viborger Samler, 1846-07-02
Hatte ere atter arriverede hos D. Philipsen.
Viborger Samler, 1846-07-02
Natten imellem sidstafvigte Løverdag og Søndag, er fra min Mark bortløben tvende Faar samt tvende Lam, af spansk Race. For Tilveiebringelsen af Samme udloves en passende Douceur. D. Philipsen. Viborg, den 2den Juli 1846. En saa god som nye Sadel, er underhaanden at faae tilkjøbs. Adressecontoiret anviser.
Viborger Samler, 1846-07-02
En ubeslagen Eenspænder-Vogn C. Bjørn. er at faae tilkjøbs hos Garver Den mig tilhørende og iboende Gaard kan til førstkommende November erholdes til Leie med eller uden Garveri. C. Bjørn.
Viborger Samler, 1846-07-02
Formedelst anden Bestemmelse, agter jeg underhaanden at sælge mit iboende Sted, i denne Byes store Bradepande, med tilliggende Hauge og Gaardsplads. Mathias Møller. Den Leilighed, som for Tiden beboes af Told- og Consumtionsbetjent Thomsen i St. Mikkelsgade, med tilliggende Haveplads, er at faae til Leie til 1ste Novbr. J. Handberg.
Viborger Samler, 1846-07-02
Udkommet er: Udvikling af Balles Lærrebog til Brug ved Catechisationer, af D. A. Holberg. Math. 11 Mk. Kommentar til Apostelen Peters første Brev med stadigt Hensyn til det hele bibelske Lærebegreb, af W. Steiger. 6 Mk. P. C. Kabell. og faaes hos CRCUS LINASTICUS.
Viborger Samler, 1846-07-02
Med kongelig allernaadigst Tilladelse vil Undertegnede med sit Selskab have den Ære Fredagen den 3die Juli 1846, at give En stor brillant Forestilling. i den høiere Ridekonst, Gymnastik og Hippodromie, samt paa Theatret gratieuse Sold, Character, groteske og comiske Dandse i 3 Afdelinger. Skuepladsen er paa Gravene i en dertil opført Circus. Indgangen aabnes Kl. 5 og Begyndelsen skeer Kl. 6. Prisen er første Plads 2 Mk. og anden Plads 1 Mk. C. Hoffmann.
Viborger Samler, 1846-07-02
NB. Næste Forestilling gives paa Søndag. Nyt Abonnement paa Viborg Stiftstidende" fra dette Qvartals Begyndelse bedes snarest muligt anmeldt enten paa nærmeste Postcontoir, eller, for Viborg By og Om Udgiveren. egn, hos
Viborger Samler, 1846-07-04
Nr. 103. 74 Aar. . Kongelig allernaadigst privilegeret StiftsTidende. Vivo Forsendes med Brevposten i Danmark og Hertugdommerne. Løverdagen den 4de Juli 1846. Denne Tidendes udenlandske Artikel redigeres af Adjunct Reitz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1846-07-04
Nyeste Postefterretninger. Storbritannien og Jrland. Ministeriets vaklende Stilling i den seneste Tid har indvirket meget ufordeelagtigen paa vor Handel, og indtil Regjeringen atter har befæstet sig, er ingen væsentlig Bedring at vente. Men
Viborger Samler, 1846-07-04
Af Debatterne i begge Parlementshuse kan endnu anføres, at Lord Wicklow, da Kornbillen skulde læses tredie og sidste Gang i Overhuset, erindrede Ministrene om de af dem bebudede Forholdsregler for at erstatte Godsbesidderne de store Tab, som Kornlovenes Ophævelse vil berede dem; han besværede sig fremdeles over Vedvarelsen. af Jndkomstskatten, der oprindelig kun var bevilget for 3 Aar, for dermed at dække det ved Reductionen af de directe Afgifter opstaaede Deficit, men der senere er af Sir Rob. Peel benyttet til at gjøre nye, hidtil ganske uhørte Experimenter med de indirecte Afgifter, saa man maa fristes til at antage, at Jndkomstskatten var bestemt til at blive permanent, i hvorvel den i Grunden kun er en Krigstyr. Lorden meente, at man vel var beføiet til at vente en Erklæring angaaende dette Punct, forinden den tredie Læsning af Kornbillen fandt Sted. Lord Ripon forbigik i sit Svar det første Spørgsmaal næsten ganske, og angaaende Jndkomstskatten erklærede han i Hovedsagen, at intet Ministerium vilde see sig istand til at forpligte sig til ikke at forlænge hiin Skat. – Lord Rich mond erklærede, for – som han sagde - ikke at give Anledning til den Formodning, at han nu skjænkede den forværvelige Kornbill sit bifald, at han herved androg paa Billens Forkastelse. Dette Amendement forkastedes uden Afstemning, og Billens tredie Læsning fandt Sted. Samme Manoeuvre gjentog Hertugen af Richmond i Anledning af Tarifbillen, hvis tredie Læsning skulde finde Sted; men ogsaa ved denne Bill fulgte den tredie Læsning uden Afstemning. – Den af Lord Stanley bebudede, og paa Husets Bord nedlagte Protest imod Kornbillen gjentager i Korthed Protectionisternes Hovedargumenter imod Billen, nemlig: den befrygtede Afhængighed af Udlandet; Mangel paa tilsvarende liberale Toldforholdsregler i Udlandet; de gode Resultater af de hidtil bestaaende Korn love; de store Ulemper, for hvilke de mindre Grundbesiddere ville være udsatte m.m.
Viborger Samler, 1846-07-04
Efterretningen om Korn- og Tarif-Billens Antagelse i Overhuset meddeeltes strax Underhuset, da dette var fordybet i Discussionen om den irske Tvangsbill. Taleren meddeelte med høi Røst Huset den vigtige Efterretning, og vakte derved levende, vedholdende bifaldsraab fra Oppositionsbænkene, kun svagt istemte fra de ministerielle Bænke. – Derefter fortsattes Debatten om den irske Tvangsbill, men Debatten var mat, endskjøndt Charles Buller, Sheil og Cobden havde Ordet. Jkke engang disse dygtige Mænd lykkedes det at afvinde Sagen en ny Side. Charles Buller svingede en skarp Satires Svøbe over Protectionisterne paa Grund af deres eensidige fiendtlige Sindelag imod Sir Rob. Peel, og Cobden aabnede Huset ligesom en Udsigt til et Ministerium Peel-Russell, idet han nemlig erklærede, at Regjeringens Førelse vilde være umulig, naar en Sammensmeltning af Partierne ikke fandt Sted; en saadan Fusion bestod i Virkeligheden allerede udenfor Huset i Overeensstemmelsen af Lord John Russells og Sir Robert Peels Tilbængere, for saavidt nemlig Landets Hovedspørgsmaal kom i Betragtning. Udentvivl vilde denne Overeensstemmelse ogsaa inden kort Tid yttre sin Jndflydelse paa hine Partiers Tilhængere i Parlementet og paa selve Forerne; Kampen imellem dem vilde ganske ophøre, og først da vilde en kraftfuld Majoritets Regiering beherske Landet.
Viborger Samler, 1846-07-04
London, den 27de. (Over Hull.) Dronningen ventes i Morgen til Hovedstaden for at et nyt Ministerium, desto lettere kan komme istand. Efter Rygtet har Marquis Lansdowne paa Grund af sin Alder og Helbred afslaaet at deeltage i de forberedende Skridt. Det nuværende Ministerium vil iøvrigt, for at ingen Standsning i Regjeringssagerne skal finde Sted, forblive i Embedet indtil Midten af næste Uge. Saaledes melder the Times. der tillige omtaler det Rygte at Lord John Russell skal være indstændig anmodet om at støtte sit Ministerium paa Whigs af reent Blod (de pur sang). "Følger Lorden", udbryder the Times, dette Raad, da lægger han derved Frøkornet til sit Ministeriums Undergang, da Whigs, som Minoritetens Parti, kun kunne holde sig ved de andre Partiers precaire Understøttelse, og desaarsag hvert Øieblik maae imodesee eclatante Nederlag. Lord John Russell maa forstærke sit Mandskab; her gielder det om Forholdsregler, ikke om Mænd (measures not men).
Viborger Samler, 1846-07-04
Ostindien. Nyere Beretninger fra Ostindien melde, at det var roligt i Pendschab, og at man troede, at Fortet Kolekongra vilde overgive sig uden Sværdslag. Ranib, den unge Maharadschas Moder, skal være i Bedring; hun har lidt af Følgerne af en voldsom Abort. – J Præsidentskabet Bombay raser Cholera i saa høi Grad, at alle Beboerne i flere Landsbyer ere blevne Offer for denne frygtelige Sygdom. J en Tid af faa Uger har det 22de Jnfanteriregiment Seapos mistet 1/2 Deel af sit Mandskab.
Viborger Samler, 1846-07-04
Frankerig. Paris, d. 25de Junii. (Over Havre).¬
Viborger Samler, 1846-07-04
Med Grev Rossis Depescher er ankommen en egenhændig Skrivelse fra den nye Pave Pius den 9de til Kong Ludvig Philip.
Viborger Samler, 1846-07-04
Prindsen af Jonville har med 10 Linieskibe og store Krigsdampskibe kastet Anker paa Reden ved Palma, Hovedstaden paa de baleariske Øer. Prindsen har incognito besøgt Staden.
Viborger Samler, 1846-07-04
Jtalien. Fra Rom skrives under 18de Juni, "Man vil vide, at et almindeligt Amnestiedecret for alle politiske Forbrydere vil vorde udstedt om faa Dage – et Middel, hvorved Paven kunde vinde Alles Hjerter og udrive mange Familier af Ulykke og dyb Kummer."
Viborger Samler, 1846-07-04
Jndenlandske Efterretninger.
Viborger Samler, 1846-07-04
Kjøbenhavn. Hs. Durchl. Hertugen af Augustenborg er i Tirsdags Eftermiddag afreist fra Vedbek med Dampskibet Unionen til Sverrig. (Aftbl.) Coll. Tid, meddeler Udkastet til en ny Pensionsanordning for afgaaede kgl. Embedsmænd, deres Enker og Børn, hvilket vil blive forelagt de forestaaende Stænder til Betænkning. Hovedforskjellen ved den nye Lov bliver, at Pensionen bestemmes efter Tjenestetiden til visse Procenter af de Afgaaendes Embedsindtægter, saavel de uvisse som den faste Gage; 15 Aar skulle give 30 pCt., og 50 Aar 100 pCt. – Der vil neppe fra Stændernes Side være noget væsenligt at indvende mod dette Udkast til den nye Lov, den har længe været attraaet af dem selv, da der gives mange, altfor mange, Embedsmænd i Stænderne. Men Loven er ogsaa god; det er glædeligt at see en saa talrig, kun altfor talrig, Classe sikkret sin Existents, naar Alderdom og Svaghed gjør dens Jndivider uskikkede til at virke længer. Regjeringen gjør sig Embedstanden derved endmere forbunden, og denne kommer derved endmere til at danne en over det øvrige Samfund hævet Classe, hvis Jndivider ikke behøve at deele det Heles Trængsel og Bekymringer, da de i alle Tilfælde have deres Fremtid sikkret, naar de kun nogenlunde opfylde deres officielle Pligter. Vi ville kun ønske, at ogsaa den Tid engang maatte komme, da den uformuende Borger, den fattige Arbeider, der ikke har andet at stole paa end sin egen Virksomhed, sin daglige Fortjeneste, kunde see Alderdom og Svaghed imode med en lignende Rolighed som de kgl. Embedsmænd, at han havde noget bedre at vente end den hidtilværende uværdige og nedværdigende Fattigforførgelse. (Kbhp.)
Viborger Samler, 1846-07-04
Fædrelandet, har nu faaet Belæring om, at baade Rentekammeret og Sundhedscollegiet have havt at gjøre med de to Lægers Afsendelse til Færøerne. Dets Formodning om, at intet Collegium havde havt at bestille med Sagen, siden den var gaaet saa hurtig, er altsaa i dette Tilfælde urigtig, og det er Fædrelandet en Fornøielse at give Enhver hvad der tilkommer ham. Samme Blad beretter, at der i Løverdags er sprungen, en Krudtmølle paa Frederiksværk. En Mand blev derved dræbt og 3 saarede. Beholdningen af Krudt skal ikke have været betydelig. "Jtzeh. Wochenbl.", der har optaget et i Fædrel." meddeelt Brev om Nicobaroerne, tilføier i Anledning af Uddelingen til Nicobarerne af danske Sølvdalere: "Diese uns unbekannte Münze scheint eigends für diesen weck gepragt zu sein. Det kan man kalde grundig og conseqvent at ignorere Alt, hvad Dansk er, at man ikke engang vil kjende noget til en dansk Sølv Rigsbankdaler, hvorpaa der dog ogsaa er præget 36 Schill. Courante (Fæddel.) En Mand, der var meget omstændelig i sin Tale, spurgte en Læge, hvad han skulde giøre ved sin Søn der led af Kjertelsyge, og fik det Raad, at han skulde lade ham bruge Sobade. – "Jkke Andet end bare Søvand?" spurgte Faderen. – "Nei, svarede Lægen. – "Skal jeg da slet ikke komme Noget i Vandet?" – "Jo vist, Drengen."(Klamp. Badetid.)